CELEX: 32013R0760
Language: fi
Date: 2013-08-06 00:00:00
Title: Komission asetus (EU) N:o 760/2013, annettu 6 päivänä elokuuta 2013 , Portugalin lipun alla purjehtivien tai kyseisessä jäsenvaltiossa rekisteröityjen alusten ja rysien tonnikalan kalastuksen kieltämisestä Atlantin valtamerellä pituuspiirin 45 W itäpuolella ja Välimerellä

8.8.2013   
            
            
               FI
            
            
               Euroopan unionin virallinen lehti
            
            
               L 213/10
            
         KOMISSION ASETUS (EU) N:o 760/2013,
   annettu 6 päivänä elokuuta 2013,
   Portugalin lipun alla purjehtivien tai kyseisessä jäsenvaltiossa rekisteröityjen alusten ja rysien tonnikalan kalastuksen kieltämisestä Atlantin valtamerellä pituuspiirin 45 W itäpuolella ja Välimerellä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, 20 päivänä marraskuuta 2009 annetun neuvoston asetuksen (EY) N:o 1224/2009 (1) ja erityisesti sen 36 artiklan 2 kohdan,
   sekä katsoo seuraavaa:
   
               (1)
            
            
               EU:n vesillä ja tietyillä EU:n ulkopuolisilla vesillä EU:n alusten käytettävissä olevien, kansainvälisten neuvottelujen alaan tai sopimusten soveltamisalaan kuuluvien tiettyjen kalakantojen ja kalakantaryhmien kalastusmahdollisuuksien vahvistamisesta vuodeksi 2013 21 päivänä tammikuuta 2013 annetussa neuvoston asetuksessa (EU) N:o 40/2013 (2) säädetään kiintiöistä vuodeksi 2013.
            
         
               (2)
            
            
               Komission saamien tietojen mukaan tämän asetuksen liitteessä tarkoitetun jäsenvaltion lipun alla purjehtivien tai kyseisessä jäsenvaltiossa rekisteröityjen alusten ja pyydysten mainitussa liitteessä tarkoitetun kalakannan saaliit ovat täyttäneet vuoden 2013 kiintiön.
            
         
               (3)
            
            
               Sen vuoksi on tarpeen kieltää kyseisen kannan kalastus,
            
         ON HYVÄKSYNYT TÄMÄN ASETUKSEN:
   1 artikla
   Kiintiön täyttyminen
   Tämän asetuksen liitteessä tarkoitetun jäsenvaltion vuotta 2013 koskevan kalastuskiintiön katsotaan täyttyneen tämän asetuksen liitteessä tarkoitetun kalakannan osalta mainitussa liitteessä vahvistetusta päivästä alkaen.
   2 artikla
   Kiellot
   Kielletään tämän asetuksen liitteessä tarkoitetun jäsenvaltion lipun alla purjehtivilta aluksilta tai pyydyksiltä, tai kyseisessä jäsenvaltiossa rekisteröidyiltä aluksilta tai pyydyksiltä mainitussa liitteessä tarkoitetun kannan kalastus mainitussa liitteessä vahvistetusta päivästä alkaen. Erityisesti kielletään näillä aluksilla tai rysillä pyydettyjen kyseiseen kantaan kuuluvien kalojen aluksella pitäminen, siirtäminen, altaaseen lihotettavaksi tai kasvatettavaksi paneminen, pyynti, jälleenlaivaaminen tai purkaminen kyseisen päivän jälkeen.
   3 artikla
   Voimaantulo
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä elokuuta 2013.
      
         
            Komission puolesta, puheenjohtajan nimissä
         
         Lowri EVANS
         
            Meri- ja kalastusasioiden pääosaston pääjohtaja
         
      
   
   
      (1)  EUVL L 343, 22.12.2009, s. 1.
   
      (2)  EUVL L 23, 25.1.2013, s. 54.
   
      LIITE
      
                  Nro
               
               
                  16/TQ40
               
            
                  Jäsenvaltio
               
               
                  Portugali
               
            
                  Kanta
               
               
                  BFT/AE45WM
               
            
                  Laji
               
               
                  tonnikala (Thunnus thynnus)
               
            
                  Alue
               
               
                  Atlantin valtameri pituuspiirin 45° läntistä pituutta itäpuolella ja Välimeri
               
            
                  Päivämäärä
               
               
                  4.7.2013